Source: https://www.jogiforum.hu/hirek/31798
Timestamp: 2019-05-24 15:38:01+00:00

Document:
Áfa-fizetési kötelezettség meghiúsult kereskedelmi ügyletek esetén - Az Európai Bíróság ítélete pontosítja a kötelezettség tartalmát | hírek | Jogi Fórum ﻿
Áfa-fizetési kötelezettség meghiúsult kereskedelmi ügyletek esetén - Az Európai Bíróság ítélete pontosítja a kötelezettség tartalmát
2014.05.16. Jogi Fórum / Európai Unió Bírósága
Az Európai Unió Bírósága ítéletében pontosítja a meghiúsult kereskedelmi ügyletek esetén az eladót terhelő áfa-fizetési kötelezettség tartalmát
Az uniós héa-irányelv (a héa az áfa uniós jogi megfelelője) értelmében elállás, a teljesítés meghiúsulása, teljes vagy részleges nemfizetés, illetve az értékesítés bekövetkezte utáni árengedmény esetén az eladó által fizetendő adó alapját megfelelő mértékben csökkenteni kell. Az irányelv ugyanakkor megengedi, hogy a tagállamok teljes vagy részleges nemfizetés esetén eltérjenek ettől a szabálytól.
Ez utóbbi a magyar bíróságok előtt támadta meg az adóhatóság határozatát, az ügyben felülvizsgálati bíróságként eljáró Kúria pedig az Európai Bírósághoz fordult. A Kúria szerint ugyanis felmerül annak a lehetősége, hogy a magyar áfatörvény és az azon alapuló adóhatósági gyakorlat nincs összhangban az uniós héairányelvvel, mivel ez utóbbi értelmében nemfizetés esetén – főszabály szerint – az adóalapot megfelelő mértékben csökkenteni kell. A magyar bíróság az uniós bíráktól vár iránymutatást a kérdésben.
Ítéletében a Bíróság megállapítja, hogy a héa-irányelv az ügylet árának teljes vagy részleges meg nem fizetése esetén lehetővé teszi a tagállamoknak, hogy eltekintsenek az adóalap csökkentésétől. Ilyen esetekben ugyanis a vevő továbbra is köteles lehet a tartozásának a megfizetésére, aminek kikényszerítése adott esetben bírósági úton is lehetséges. Ezzel összefüggésben a Bíróság számára az is egyértelmű, hogy Magyarország élt a héa-irányelv által biztosított említett lehetőséggel.
Ugyanakkor az ár meg nem fizetéséhez kapcsolódótól eltérő eseteket (elállás, a teljesítés meghiúsulása, illetve az értékesítés bekövetkezte utáni árengedmény) illetően a magyar szabályozásnak az adóalap csökkentése szempontjából figyelembe kell vennie minden olyan esetet, amikor az ügylet teljesítését követően az adóalany az ellenértéket részben vagy egészben nem kapja meg. Ennek vizsgálata a Bíróság szerint a Kúria feladata.
Végül arra az esetre, ha Kúria olyan következtetésre jutna, hogy az ár meg nem fizetésének esetén kívül a nemzeti rendelkezések nem helyesen ültették át a héa-irányelvet, a Bíróság megállapítja, hogy az adóalanyok által, az adóalap-csökkentéshez való jog adóhatóság előtti gyakorlásához teljesítendő alaki követelmények csak annak igazolására korlátozódhatnak, hogy az ügylet megkötését követően az ellenérték egy részét vagy egészét véglegesen nem kapták meg.

References: Bíróság 
 Bíróság 
 Kúria 
 Kúria 
 bíróság 
 Bíróság 
 Bíróság 
 Bíróság 
 Kúria 
 Kúria 
 Bíróság